CELEX: 32014D0849
Language: el
Date: 2014-11-26 00:00:00
Title: 2014/849/ΕΕ, Ευρατόμ: Εκτελεστική απόφαση της Επιτροπής, της 26ης Νοεμβρίου 2014 , για την τροποποίηση της απόφασης 90/179/Ευρατόμ, ΕΟΚ με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2014) 8931)]

28.11.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 343/43
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 26ης Νοεμβρίου 2014
   για την τροποποίηση της απόφασης 90/179/Ευρατόμ, ΕΟΚ με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
   
      
         [κοινοποιηθείσα υπό τον αριθμό C(2014) 8931)]
      
   
   (Το κείμενο στη γερμανική γλώσσα είναι το μόνο αυθεντικό)
   
      (2014/849/ΕΕ, Ευρατόμ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 6 παράγραφος 3 δεύτερη περίπτωση,
   Μετά από διαβούλευση με τη συμβουλευτική επιτροπή ιδίων πόρων,
   Εκτιμώντας τα ακόλουθα:
   
               (1)
            
            
               Βάσει του άρθρου 284 της οδηγίας 2006/112/ΕΚ του Συμβουλίου (2), η Γερμανία μπορεί να συνεχίσει να παρέχει προοδευτική μείωση του φόρου αν είχε κάνει χρήση της δυνατότητας που προβλέπεται στο άρθρο 14 της οδηγίας 67/228/ΕΟΚ του Συμβουλίου (3). Οι πράξεις αυτές πρέπει να λαμβάνονται υπόψη για τον προσδιορισμό της βάσης των ιδίων πόρων ΦΠΑ.
            
         
               (2)
            
            
               Με την επιστολή της 29ης Απριλίου 2014 (4), η Γερμανία ζήτησε να παύσει η έγκριση σχετικά με την προοδευτική μείωση του φόρου, λόγω του ότι δεν παρέχει πλέον προοδευτική μείωση του φόρου στις μικρές επιχειρήσεις.
            
         
               (3)
            
            
               Ως εκ τούτου, είναι σκόπιμο να τροποποιηθεί αναλόγως η απόφαση 90/179/Ευρατόμ, ΕΟΚ της Επιτροπής (5),
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πρώτο εδάφιο του άρθρου 3 της απόφασης 90/179/Ευρατόμ, ΕΟΚ, οι λέξεις «να υπολογίζει, χρησιμοποιώντας κατά προσέγγιση εκτιμήσεις, τους φόρους που δεν έχουν εισπραχθεί λόγω των προοδευτικών μειώσεων του φόρου οι οποίες χορηγήθηκαν βάσει του άρθρου 24 παράγραφος 2 της έκτης οδηγίας, καθώς και» διαγράφονται.
   Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
   
      Βρυξέλλες, 26 Νοεμβρίου 2014.
      
         
            Για την Επιτροπή
         
         Kristalina GEORGIEVA
         
            Αντιπρόεδρος
         
      
   
   
      (1)  ΕΕ L 155 της 7.6.1989, σ. 9.
   
      (2)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (ΕΕ L 347 της 11.12.2006, σ. 1).
   
      (3)  Δεύτερη οδηγία 67/228/ΕΟΚ του Συμβουλίου, της 11ης Απριλίου 1967, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — διάρθρωση και κανόνες εφαρμογής του κοινού συστήματος φόρου προστιθεμένης αξίας (ΕΕ 71 της 14.4.1967, σ. 1303/67).
   
      (4)  Ares(2014) 1340946.
   
      (5)  Απόφαση 90/179/Ευρατόμ, ΕΟΚ της Επιτροπής, της 23ης Μαρτίου 1990, με την οποία επιτρέπεται στη Γερμανία να χρησιμοποιεί στατιστικά δεδομένα προγενέστερα εκείνων του προτελευταίου έτους και να μην λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από το φόρο επί της προστιθέμενης αξίας (ΕΕ L 99 της 19.4.1990, σ. 28).